

**JAVNA VATROGASNA POSTROJBA**

**GRADA ŠIBENIKA**

Put groblja 2, 22000 Šibenik

**I Z V J E Š Ć E O R A D U**

**s financijskim izvješćem**

**za 2019. godinu**

Šibenik, siječanj 2020. godine

1. **VATROGASNE INTERVENCIJE**

Tijekom 2019. godine Javna vatrogasna postrojba grada Šibenika imala je ukupno 457 vatrogasnih intervencija.

|  |  |  |  |  |
| --- | --- | --- | --- | --- |
| **INTERVENCIJE PREMA VRSTAMA** | | | | |
| **VRSTA VATROGASNE INTERVENCIJE** | **RAZDOBLJE** | | | |
| **2016.** | **2017.** | **2018.** | **2019.** |
| **Požari** | 289 | 332 | 244 | 252 |
| **Tehničke intervencije** | 70 | 105 | 133 | 146 |
| **Akcidenti** | 2 | 1 | 1 | 1 |
| **Ostale intervencije** | 96 | 61 | 63 | 58 |
| **UKUPNO** | **457** | **499** | **441** | **457** |

Izvor: VOC – JVP grada Šibenika

Najveći broj intervencija odnosi se na požarne intervencije (252 ili 55,1%), zatim tehničke intervencije (146 ili 32%), ostale intervencije (58 ili 12,7%) te akcidenti (1 ili 0,20%). U usporedbi s 2018. godinom ukupan broj vatrogasnih intervencija veći je za 16 intervencija ili 3,5%.

|  |  |  |
| --- | --- | --- |
| **PODACI O UKUPNOM BROJU I TROŠKOVIMA VATROGASNIH INTERVENCIJA U 2019. GOD.** | | |
| **VRSTE VATROGASNIH INTERVENCIJA** | **BROJ INTERVENCIJA** | **TROŠAK** |
| Požari otvorenog prostora | 156 | 864.356,60 |
| Požari stambenih objekata | 26 | 55.462,75 |
| Požari gospodarskih objekata | 13 | 50.932,93 |
| Požari prometnih sredstava | 25 | 65.749,40 |
| Požari na radnim strojevima i uređajima | - | - |
| Požari dimnjaka | 7 | 8.862,50 |
| Požari električnih stupova | 4 | 3.992,00 |
| Požari trafostanica i energetskih postrojenja | 2 | 2.020,00 |
| Požari na deponijima smeća | 4 | 32.307,50 |
| Požari kontejnera za smeće | 14 | 6.480,55 |
| Ostali požari | 1 | 29.610,00 |
| Tehničke intervencije u prometu | 44 | 99.173,50 |
| Tehničke intervencije na objektima | 66 | 53.476,50 |
| Tehničke intervencije na otvorenom prostoru | 34 | 41.062,96 |
| Tehničke intervencije na moru | 2 | 1.134,50 |
| Ostale intervencije spašavanja (liftovi, otvaranje stana, prenošenje bolesnika i dr.) | 25 | 18.066,50 |
| Akcidenti | 1 | 1.659,00 |
| Eksplozije | - | - |
| Alarm vatrodojave | 12 | 7.105,75 |
| Događaji bez aktivnog učešća ili lažna dojava | 21 | 13.001,50 |
| **UKUPNO** | **457** | **1.354.454,44** |

Izvor: VOC – JVP grada Šibenika

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **BROJ I TROŠKOVI INTERVENCIJA PO GRADOVIMA I OPĆINAMA** | | | | | | | | |
| **PODRUČJE INTERVENCIJE** | **RAZDOBLJE** | | | | | | | |
| **2016.** | | **2017.** | | **2018.** | | **2019.** | |
| **INTERVENCIJE** | | **INTERVENCIJE** | | **INTERVENCIJE** | | **INTERVENCIJE** | |
| **BROJ** | **TROŠKOVI** | **BROJ** | **TROŠKOVI** | **BROJ** | **TROŠKOVI** | **BROJ** | **TROŠKOVI** |
| **Šibenik** | 396 | 951.722,26 | 392 | 1.043.587,00 | 379 | 631.760,90 | 386 | 956.827,31 |
| **Vodice** | 24 | 63.977,20 | 47 | 147.543,00 | 34 | 77.584,90 | 27 | 78.224,60 |
| **Skradin** | 5 | 55.518,60 | 16 | 54.121,10 | 5 | 17.147,90 | 17 | 117.514,50 |
| **Bilice** | 15 | 11.459,70 | 23 | 93.514,00 | 7 | 6.591,90 | 9 | 116.404,33 |
| **Primošten** | 9 | 66.538,80 | 7 | 20.847,90 | 2 | 3.604,40 | 8 | 32.317,20 |
| **Rogoznica** | 5 | 6.976,30 | 3 | 15.632,00 | 9 | 34.411,70 | 6 | 22.333,00 |
| **Tisno** | - | - | 2 | 1.659,00 | - | - | 1 | 922,00 |
| **Pirovac** | 1 | 1.162,50 | - | - | - | - | - | - |
| **Tribunj** | - | - | 2 | 1.825,00 | 3 | 4.683,40 | 1 | 20.346,50 |
| **Murter** | 1 | 12.611,20 | 1 | 174,00 | 1 | 3.632,80 | 1 | 6.555,00 |
| **Kula Norinska** | - | - | - | - | 1 | 79.027,50 | - | - |
| **Benkovac** | - | - | - | - | - | - | 1 | 3.010,00 |
| **Drniš** | 1 | 5.375,00 | 2 | 2.893,00 | - | - | - | - |
| **Kistanje** | - | - | 3 | 31.864,00 | - | - | - | - |
| **Unešić** | - | - | 1 | 1.909,00 |  | - | - | - |
| **UKUPNO:** | **457** | **1.175.341,56** | **499** | **1.415.599,00** | **441** | **858.445,40** | **457** | **1.354.454,44** |

Izvor: VOC – JVP grada Šibenika

Od ukupnog broja vatrogasnih intervencija 386 ili 84,5% odnosi se na intervencije na području Grada Šibenika, dok se 71 ili 15,5% vatrogasnih intervencija odnosi na područja susjednih gradova i općina.

Ukupni troškovi vatrogasnih intervencija iznose 1.354.454,44 kn, od čega se 956.827,31 kn ili 70,6 % odnosi na troškove vatrogasnih intervencija na području Grada Šibenika, dok se 397.627,13 kn ili 29,4% odnosi na troškove vatrogasnih intervencija na području susjednih gradova i općina.

Na području Grada Šibenika u 2019. godini bilježi se podjednak broj vatrogasnih intervencija kao i u prethodnim godinama. Od ukupno 386 vatrogasnih intervencija, 190 intervencija ili 49% odnosi se na požarne intervencije, dok se ostalih 196 vatrogasnih intervencija ili 51% većinom odnose na razne tehničke intervencije i ostale intervencije spašavanja.

Od ukupno 190 požarnih intervencija na području Grada Šibenika, 112 intervencija odnosi se na požare otvorenog prostora u kojima je ukupno opožareno 902 ha površine, što je značajno povećanje u odnosu na 2018. godinu kada je u 106 požara otvorenog prostora opožareno 206 ha površine.

Vatrogasci Javne vatrogasne postrojbe grada Šibenika u 2019. godini, na vatrogasnim intervencijama su ukupno odradili 3986 radnih sati, dok su istodobno vatrogasna vozila bila angažirana 1629 radnih sati. U usporedbi s 2018. godinom kada su vatrogasci Javne vatrogasne postrojbe grada Šibenika na vatrogasnim intervencijama odradili ukupno 2710 radnih sati, a vatrogasna vozila bila angažirana 992 radna sata, također je vidljivo značajno povećanje utroška radnih sati.

Nažalost, najveći požar otvorenog prostora u Republici Hrvatskoj u 2019. godini dogodio se 27. srpnja na području grada Šibenika u Južnoj Dubravi, zahvatio je ukupno 900 ha površine od čega 650 ha na području grada Šibenika i 250 ha na području Općine Bilice, gdje se je požar proširio. Ovaj požar je i razlog znatnog povećanja ukupno opožarene površine, utrošenih radnih sati vatrogasaca i vatrogasnih vozila kao i ukupnih troškova intervencija u odnosu na 2018. godinu.

|  |  |  |  |  |
| --- | --- | --- | --- | --- |
| **BROJ INTERVENCIJA NA PODRUČJU GRADA ŠIBENIKA** | | | | |
| **VRSTA VATROGASNE INTERVENCIJE** | **BROJ INTERVENCIJA** | | | |
| **2016.** | **2017.** | **2018.** | **2019.** |
| Požari otvorenog prostora | 156 | 163 | 106 | 112 |
| Požari stambenih objekata | 20 | 19 | 16 | 24 |
| Požari gospodarskih objekata | 6 | 8 | 7 | 9 |
| Požari prometnih sredstava | 18 | 15 | 26 | 15 |
| Požari na radnim strojevima i uređajima | - | 2 | - | - |
| Požari dimnjaka | 6 | 7 | 8 | 7 |
| Požari električnih stupova | 3 | 5 | - | 4 |
| Požari trafostanica i energetskih postrojenja | 1 | 3 | 1 | 2 |
| Požari na deponijima smeća | 2 | 5 | 4 | 4 |
| Požari kontejnera za smeće | 31 | 20 | 26 | 12 |
| Ostali požari | - | 4 | 2 | 1 |
| Tehničke intervencije u prometu | 23 | 29 | 24 | 39 |
| Tehničke intervencije na objektima | 22 | 38 | 54 | 64 |
| Tehničke intervencije na otvorenom prostoru | 18 | 15 | 45 | 34 |
| Tehničke intervencije na moru | 4 | 6 | 1 | 2 |
| Ostale intervencije spašavanja (liftovi, otvaranje stana, prenošenje bolesnika i dr.) | 26 | 12 | 27 | 25 |
| Akcidenti | 2 | 1 | - | 1 |
| Eksplozije | - | 1 | 1 | - |
| Alarm vatrodojave | 19 | 15 | 16 | 12 |
| Događaji bez aktivnog učešća ili lažna dojava | 39 | 24 | 15 | 19 |
| **UKUPNO** | **396** | **392** | **379** | **386** |

Izvor: VOC – JVP grada Šibenika

1. **TEORETSKA I PRAKTIČNA NASTAVA I VATROGASNE VJEŽBE**

* Sukladno Godišnjem planu provedbe teoretske i praktične nastave, zamjenik zapovjednika, zapovjednici smjena i voditelji vatrogasnih smjena taktički su razradili i sukladno dnevnim rasporedima provodili teoretsku i praktičnu nastavu;
* U sklopu priprema za protupožarnu sezonu u suradnji s Državnom upravom za zaštitu i spašavanje održano je osposobljavanje i uvježbavanje vatrogasaca za rad s helikopterom i gašenje požara u posebnim uvjetima. U sklopu ovog osposobljavanja provedeno je i testiranje fizičke spremnosti i visinska provjera vatrogasaca (Cooperov test);
* Osim vatrogasnih vježbi koje je Javna vatrogasna postrojba grada Šibenika redovito provodila sukladno Godišnjem planu teoretske i praktične nastave u 2019. godini, održane su i vježbe s ostalim službama zaštite i spašavanja kao i sa zainteresiranim pravnim osobama od čega izdvajamo:
* sudjelovanje na terenskom dijelu međuresorne vježbe „Sigurnost 2019.“ na području Nacionalnog parka Krka čiji nositelj je bila Državna uprava za zaštitu i spašavanje, a organizirana je u suradnji s Ministarstvom obrane i Ministarstvom unutarnjih poslova,
* vježbe gašenja požara, evakuacije i spašavanja u suradnji s Lučkom upravom Šibenik, Osnovnom školom Brodarica i Hrvatskom poštom Šibenik;
* U sklopu projekta „ARCECP“ u Crnoj Gori je od 1. do 4. listopada održana međunarodna terenska vježba „Montenegro 2019“ u kojoj je sudjelovao i 4 pripadnika Javne vatrogasne postrojbe grada Šibenika;
* Od 4. do 8. studenog 2019. godine u francuskoj nacionalnoj školi u Valabreu održana je prva od predviđene dvije edukacije hrvatskih vatrogasnih zapovjednika za rukovođenje kod požara otvorenog prostora. Edukacija je financirana iz EU-projekta - eHVZ. Na edukaciji za vatrogasne zapovjednike razine 4, u francuskoj nacionalnoj vatrogasnoj školi gdje je i najmoderniji svjetski simulacijski centar za požare otvorenog prostora, uz još 11 vatrogasnih zapovjednika, pilota helikoptera i pilota air-traktora iz Hrvatske, sudjelovao i zamjenik zapovjednika Javne vatrogasne postrojbe grada Šibenika;
* Tijekom studenog 2019. godine dva pripadnika Javne vatrogasne postrojbe grada Šibenika sudjelovala su na radionici „Spašavanje u prometu 2019.“ na poligonu Cerovec kod Karlovca, gdje je i održana vježba „Spašavanje kod masovne prometne nesreće“;
* Tijekom 2019. godine dio pripadnika postrojbe i djelatnika stručnih službi sudjelovao je na raznim stručnim skupovima, konferencijama, seminarima i radionicama kao što su: Stručni skup vatrogasaca u Opatiji, stručni skup i pokazna vježba „Namirg“ - Pula 2019, konferencija „Požari u Hrvatskoj“ – obrana i prevencija 2020. održana u Zagrebu, seminari „Planiranje u sustavu proračuna“ u Zadru, „Primjena e-Računa“ u Šibeniku, „Zaštita osobnih podataka“ i „Zakon o ustanovi“ u Zagrebu.

1. **ODRŽAVANJE VATROGASNE TEHNIKE I OPREME**

* Kontrolni pregledi vatrogasnih vozila i opreme vršeni su svakodnevno prilikom primopredaje službe kao i po povratku s intervencija, obavljena su i 52 tjedna pregleda na kojima se vršila provjera ispravnosti vatrogasne opreme;
* U ovlaštenim servisima obavljeni su i redovni godišnji servisi za vatrogasna vozila, vatrogasne nadogradnje, pumpe, kao i za ostale sprave i vatrogasnu opremu;
* Obavljen je godišnji pregled i servis hidraulične autoljestve (V-4);
* U mehaničkoj radionici otklanjani su manje zahtjevni popravci na vatrogasnim vozilima, tehničkoj opremi i vatrogasnim armaturama;
* U ovlaštenim servisima obavljeni su atesti za izolacijske aparate, kemijska odijela i mjerno detekcijske uređaje;
* U servisu dišnih aparata osim održavanja i čišćenja izolacijskih aparata i armatura obavljan je i redovan godišnji pregled za sve izolacijske aparate;
* U servisu vatrogasnih aparata za početno gašenje redovno su održavani vatrogasni aparati za vatrogasnu postrojbu kao i vatrogasni aparati drugih pravnih i fizičkih osoba;
* U sklopu održavanja zgrade Vatrogasnog doma otklanjani su razni nedostatci i izvršeni radovi na uređenju ureda stručne službe.

1. **PREVENTIVNE AKTIVNOSTI**

* Tijekom mjeseca svibnja „Mjesec zaštite od požara“ obavljeno je niz aktivnosti od kojih posebno izdvajamo „Dan otvorenih vrata“ Javne vatrogasne postrojbe grada Šibenika, koji se već tradicionalno organizira s ciljem protupožarne edukacije naših građana, a posebno djece iz vrtića i osnovnih škola. Aktivnost „Dana otvorenih vrata“ pokazao se kao događaj koji privlači posebnu pažnju naših građana, a posebno djece i medija, te u cijelosti ostvaruje planirane ciljeve edukacije i podizanje razine svijesti naših građana o važnosti protupožarne zaštite;
* Tijekom cijele godine organizirano su u postrojbu dolazila djeca iz dječjih vrtića i nižih razreda osnovnih škola s kojima su se provodili primjereni edukativni programi;
* Izvršeni su preventivni obilasci šumskih i poljskih putova kao i pregledi hidrantske mreže, a sa zatečenim problemima, u cilju otklanjanja nedostataka, upoznata su sva nadležna tijela i službe;
* Obavljena je revizija i nadopuna Operativnih planova za izvođenje vatrogasnih intervencija.

1. **USKLAĐIVANJE NAČINA RADA SA ZAKONSKOM REGULATIVOM**

* Tijekom 2019. godine održano je sedam sjednica Upravnog vijeća, na kojima su, među ostalim temama, donesene sve potrebne odluke za redovno funkcioniranje postrojbe, a sukladno izmjenama zakonske regulative usklađeni su i Pravilnici kojima se regulira rad Javne vatrogasne postrojbe grada Šibenika;
* Proveden je natječaj za prijem u radni odnos jednog suradnika za pravne i uredske poslove i dva vatrogasca te javni poziv za stručno osposobljavanje za rad bez zasnivanja radnog odnosa;
* Temeljem Zakona o javnoj nabavi donesen je Plan nabave roba, usluga i radova te su objavljeni Registri ugovora;
* Temeljem Zakona o pravu na pristup informacijama dostavljeno je izvješće Povjereniku za informiranje;
* Svi operativni djelatnici su obavili redovni liječnički pregled za poslove s posebnim uvjetima rada;
* Za potrebe servisa vatrogasnih aparata pribavljene su potrebne licence za održavanje i servisiranje vatrogasnih aparata različitih proizvođača.

1. **REALIZACIJA PLANA NABAVE VATROGASNE OPREME, ZAŠTITNE OPREME I SREDSTAVA ZA GAŠENJE**

Sukladno Planu nabave, odnosno Izmjenama i dopunama Plana nabave roba, usluga i radova za 2019. godinu, između ostalog, nabavljena je sljedeća vatrogasna oprema i sredstva:

|  |  |  |
| --- | --- | --- |
|  | **VATROGASNA OPREMA I SREDSTVA** | **KOLIČINA** |
|  | Zaštitne vatrogasne hlače za gašenje požara otvorenog prostora | 52 kom |
|  | Zaštitna vatrogasna jakna za gašenje požara otvorenog prostora | 2 kom |
|  | Zaštitno intervencijsko vatrogasno odijelo | 11 kom |
|  | Zaštitne čizme za gašenje šumskih požara | 34 kom |
|  | Zaštitne vatrogasne rukavice | 20 kom |
|  | Zaštitne vatrogasne podkape | 5 kom |
|  | Kišno odijelo | 10 kom |
|  | Vatrogasna radna cipela | 57 kom |
|  | Vatrogasna radna jakna | 4 kom |
|  | Vatrogasne majice (kratki i dugi rukav) | 451 kom |
|  | Odjeća za natjecateljsku vatrogasnu ekipu | 8 kom |
|  | Vatrogasna kapa | 61 kom |
|  | Odijelo za spremačicu | 1 kom |
|  | Vatrogasna inox mlaznica za probijanje oplata i gašenje međukatnih konstrukcija | 2 kom |
|  | Vatrogasna čaklja | 2 kom |
|  | Vatrogasne cijevi | 37 kom |
|  | Vatrogasne ljestve sastavljače | 1 kom |
|  | Držač vatrogasnih cijevi | 5 kom |
|  | Svrdlo opreme za pretraživanje u ruševinama | 1 kom |
|  | Oprema za trim kabinet (traka za trčanje i ergometar) | 2 kom |

Osim navedene vatrogasne opreme i sredstava, u 2019. godini nabavljen je dio opreme i uredskog namještaja za ured stručne službe, vatrogasni operativni centar te za učionicu.

Javnoj vatrogasnoj postrojbi grada Šibenika u 2019. godini doznačena je donacija u vatrogasnoj opremi od Američke ambasade u Hrvatskoj, preko Hrvatske vatrogasne zajednice, i to 40 komada leđnih pumpi V-25 za gašenje.

U 2019. godini Grad Šibenik, kao osnivač, nabavio je i postrojbi prenio korisnu opremu i zaštitnu obuću, za popunjavanje opreme Tima za spašavanje s visina i iz dubina te Ronilačkog tima Javne vatrogasne postrojbe grada Šibenika.

1. **OSTALE AKTIVNOSTI**

Pored obavljenih vatrogasnih intervencija, Javna vatrogasna postrojba grada Šibenika bila je angažirana na obavljanju sljedećih poslova:

|  |  |
| --- | --- |
| **VRSTA AKTIVNOSTI** | **BROJ** |
| Protupožarna osiguranja sportskih, kulturnih i drugih javnih događanja, osiguranja kod uporabe pirotehničkih sredstava, razminiranja i sl. | 55 |
| Sudjelovanje u ekološkim akcijama | 2 |
| Pružanje tehničke pomoći pravnim i fizičkim osobama | 6 |
| **UKUPNO** | **63** |

* Javna vatrogasna postrojba grada Šibenika pružala je preventivna protupožarna osiguranja na svim kulturnim, zabavnim, sportskim i drugim javnim događanjima u gradu Šibeniku. Između ostalog posebno ističemo protupožarno osiguranje novog glazbenog festivala na lokaciji „Martinska“ koji je trajao od 11. srpnja do 18. kolovoza 2019. godine, gdje su po četiri pripadnika Javne vatrogasne postrojbe grada Šibenika s vatrogasnim vozilom bila angažirana ukupno 124 radna sata;
* Javna vatrogasna postrojba grada Šibenika je sa svojim pripadnicima sudjelovala u organiziranim ekološkim akcijama čišćenja obale i podmorja;
* Javna vatrogasna postrojba grada Šibenika pružala je tehničku pomoć u određenim slučajevima kod radova na visini, kod čišćenja prometnica i javnih površina, ispumpavanja vode i sl.

1. **SURADNJA S OSTALIM USTANOVAMA I INSTITUCIJAMA**

* Tijekom godine, u cilju kvalitetnijeg operativnog rada ostvarena je dobra suradnja s Vatrogasnom zajednicom županije Šibensko–kninske kao i sa svim Dobrovoljnim vatrogasnim društvima i Javnim vatrogasnim postrojbama s područja grada i županije;
* Ostvarena je dobra suradnja s PU Šibensko-kninskom, Državnom upravom za zaštitu i spašavanje, Područnim uredom zaštite i spašavanja te Županijskim centrom 112. Ova suradnja provodila se kroz zajedničke vježbe, planiranje, razmjenu operativnih podataka i planova te kvalitetnijeg načina zaprimanja dojava i obrade podataka o vatrogasnim intervencijama;
* Suradnja s Zavodom za hitnu medicinu, Hrvatskom gorskom službom spašavanja, Hrvatskim autocestama, Županijskom upravom za ceste, Hrvatskom elektroprivredom, Vodovodom i odvodnjom, Lučkom upravom, Lučkom kapetanijom, Elektrom Šibenik i dr., a u cilju bolje organizacije djelovanja na zajedničkim intervencijama;
* U cilju razmjene iskustava i unaprjeđenja vatrogasne struke ostvarena je suradnja s profesionalnim vatrogasnim postrojbama u RH kao i sa Udrugom profesionalnih vatrogasaca RH;
* Ostvarena je puna suradnja s predstavnicima djelatnika i sindikata u cilju postizanja pozitivnog ozračja za kvalitetno obavljanje službe.

**9. FINANCIJSKI IZVJEŠTAJ**

|  |  |  |  |
| --- | --- | --- | --- |
| **FINANCIJSKI IZVJEŠTAJ ZA 2019. GODINU**  **-*izvori financiranja-*** | | | |
| **11** | **OPĆI PRIHODI I PRIMICI** | **GODIŠNJI PLAN** | **OSTVARENJE** |
| 311 | Plaće (Bruto) | 2.554.000,00 | 2.479.698,02 |
| 312 | Ostali rashodi za zaposlene | 77.000,00 | 76.899,53 |
| 313 | Doprinosi na plaće | 481.000,00 | 467.953,92 |
| 321 | Naknade troškova zaposlenima | 15.000,00 | 13.756,41 |
| 322 | Rashodi za materijal i energiju | 112.000,00 | 112.000,00 |
| 323 | Rashodi za usluge | 58.000,00 | 53.181,61 |
| 329 | Ostali nespomenuti rashodi poslovanja | 91.000,00 | 87.818,15 |
| 343 | Ostali financijski rashodi | 1.000,00 | 642,06 |
| 372 | Ostale naknade građanima i kućanstvima iz proračuna | 147.000,00 | 147.000,00 |
| *UKUPNO PLANIRANO* | | *3.536.000,00* |  |
| *UKUPNI RASHODI* | |  | *3.438.949,70* |
| *UKUPNO PRIHODI* | |  | *3.373.760,18* |
| ***MANJAK PRIHODA*** | |  | ***65.189,52*** |
|  | | | |
| **23** | **OSTALE POMOĆI** | **GODIŠNJI PLAN** | **OSTVARENJE** |
| 322 | Rashodi za materijal i energiju | 94.000,00 | 94.000,00 |
| 323 | Rashodi za usluge | 30.000,00 | 30.000,00 |
| 329 | Ostali nespomenuti rashodi poslovanja | 1.000,00 | 1.000,00 |
| *UKUPNO PLANIRANO* | | *125.000,00* |  |
| *UKUPNI RASHODI* | |  | *125.000,00* |
| *UKUPNI PRIHODI* | |  | *125.000,00* |
| ***VIŠAK/MANJAK PRIHODA*** | |  | ***0,00*** |
|  | | | |
| **25** | **DECENTRALIZIRANA SREDSTVA ZA VATROGASNE POSTROJBE** | **GODIŠNJI PLAN** | **OSTVARENJE** |
| 311 | Plaće (Bruto) | 5.327.000,00 | 5.326.547,00 |
| 312 | Ostali rashodi za zaposlene | 193.000,00 | 193.000,00 |
| 313 | Doprinosi na plaće | 1.357.000,00 | 1.357.000,00 |
| 321 | Naknade troškova zaposlenima | 224.000,00 | 224.000,00 |
| 322 | Rashodi za materijal i energiju | 392.000,00 | 392.000,00 |
| 323 | Rashodi za usluge | 149.000,00 | 149.000,00 |
| *UKUPNO PLANIRANO* | | *7.642.000,00* |  |
| *UKUPNI RASHODI* | |  | *7.641.547,00* |
| *UKUPNI PRIHODI* | |  | *7.535.161,73* |
| ***MANJAK PRIHODA*** | |  | ***106.385,27*** |
|  | | | |
| **31** | **DONACIJE** | **GODIŠNJI PLAN** | **OSTVARENJE** |
| 321 | Naknade troškova zaposlenima | 4.000,00 | 3.585,60 |
| 322 | Rashodi za materijal i energiju | 20.000,00 | 53.575,44 |
| 323 | Rashodi za usluge | 20.000,00 | 20.567,50 |
| *UKUPNO PLANIRANO* | | *44.000,00* |  |
| *UKUPNI RASHODI* | |  | *77.728,54* |
| *UKUPNI PRIHODI* | |  | *77.728,54* |
| ***VIŠAK/MANJAK PRIHODA*** | |  | ***0,00*** |
|  | | | |
| **51** | **PRIHODI OD PRODAJE ILI ZAMJENE NEFINANCIJSKE IMOVINE** | **GODIŠNJI PLAN** | **OSTVARENJE** |
| 322 | Rashodi za materijal i energiju | 19.000,00 | 0,00 |
| 323 | Rashodi za usluge | 5.000,00 | 5.000,00 |
| 422 | Postrojenja i oprema | 0,00 | 19.000,00 |
| *UKUPNO PLANIRANO* | | *24.000,00* |  |
| *UKUPNI RASHODI* | |  | *24.000,00* |
| *UKUPNI PRIHODI* | |  | *24.000,00* |
| ***VIŠAK/MANJAK PRIHODA*** | |  | ***0,00*** |
|  | | | |
| **52** | **NAKNADE S NASLOVA OSIGURANJA** | **GODIŠNJI PLAN** | **OSTVARENJE** |
| 323 | Rashodi za usluge | 5.000,00 | 4.750,00 |
| *UKUPNO PLANIRANO* | | *5.000,00* |  |
| *UKUPNI RASHODI* | |  | *4.750,00* |
| *UKUPNI PRIHODI* | |  | *4.750,00* |
| ***VIŠAK/MANJAK PRIHODA*** | |  | ***0,00*** |
|  | | | |
| **71** | **VLASTITI PRIHODI** | **GODIŠNJI PLAN** | **OSTVARENJE** |
| 322 | Rashodi za materijal i energiju | 94.000,00 | 102.034,87 |
| 323 | Rashodi za usluge | 14.000,00 | 18.556,71 |
| 329 | Ostali nespomenuti rashodi poslovanja | 26.000,00 | 22.726,47 |
| 372 | Ostale naknade građanima i kućanstvima u novcu | 5.000,00 | 4.448,40 |
| 412 | Nematerijalna imovina | 2.000,00 | 0,00 |
| 422 | Postrojenja i oprema | 159.000,00 | 136.748,50 |
| *UKUPNO PLANIRANO* | | *300.000,00* |  |
| *UKUPNI RASHODI* | |  | *284.514,95* |
| *UKUPNI PRIHODI* | |  | *284.514,95* |
| ***VIŠAK/MANJAK PRIHODA*** | |  | ***0,00*** |
|  | | | |

|  |  |  |  |
| --- | --- | --- | --- |
| **FINANCIJSKI REZULTAT PO IZVORIMA FINANCIRANJA** | | | |
| **IZVOR FINANCIRANJA** | | **VIŠAK PRIHODA** | **MANJAK PRIHODA** |
| ***11*** | *OPĆI PRIHODI I PRIMICI* | - | 65.189,52 |
| ***21*** | *POMOĆI IZ DRŽAVNOG PRORAČUNA* | - | - |
| ***23*** | *OSTALE POMOĆI* | - | - |
| ***25*** | *DECENTRALIZIRANA SREDSTVA ZA VATROGASNE POSTROJBE* | - | 106.385,27 |
| ***31*** | *DONACIJE* | - | - |
| ***51*** | *PRIHODI OD PRODAJE ILI ZAMJENE NEFINANCIJSKE IMOVINE* | - | - |
| ***52*** | *NAKNADE S NASLOVA OSIGURANJA* | - | - |
| ***71*** | *VLASTITI PRIHODI* | - | - |
| UKUPNO | | - | 171.574,79 |
| **FINANCIJSKI REZULTAT** | | **-** | **171.574,79** |

Ukupna evidentirana potraživanja Javne vatrogasne postrojbe grada Šibenika, na dan 31.12.2019. godine iznose 1.188.914,50 kn:

1. Potraživanja za naknade koje se refundiraju iznose 18.546,77 kn.
2. Potraživanja za predujmove iznose 2.278,99 kn.
3. Potraživanja za prihode od pruženih usluga iznose 24.627,73 kn.
4. Potraživanja za prihode proračunskih korisnika uplaćene u proračun iznose 298.414,05 kn.
5. Kontinuirani rashodi budućih razdoblja iznose 845.046,96 kn.

Ukupne evidentirane obveze Javne vatrogasne postrojbe grada Šibenika, na dan 31.12.2019. godine iznose 1.254.680,54 kn:

1. Obveze za zaposlene iznose 831.990,30 kn.
2. Obveze za materijalne rashode iznose 355.026,76 kn.
3. Obveze za financijske rashode 2,99 kn.
4. Ostale tekuće obveze iznose 30.679,86 kn.
5. Obveze za nabavu proizvedene dugotrajne imovine iznose 22.919,75 kn.
6. Naplaćeni prihodi budućih razdoblja iznose 14.060,88 kn.

Nakon obavljenih prebijanja viškova i manjkova, Javna vatrogasna postrojba grada Šibenika je na 31.12.2019. godine iskazala manjak prihoda u iznosu od 85.468,21 kn od čega je višak prihoda poslovanja u iznosu od 51.280,29 kn te manjak prihoda od nefinancijske imovine u iznosu od 136.748,50 kn.

**JAVNA VATROGASNA POSTROJBA**

**GRADA ŠIBENIKA**

**ZAPOVJEDNIK**

Volimir Milošević dipl.ing.sig.

KLASA: 030-02/20-03/01

URBROJ: 2182/01-7-1-01-20-1

Šibenik, 31. siječnja 2020.